Фавн
Фавн (, от favere – „помагам“) е древноиталийски бог, защитник на селяните и овчарите и на техните животни и ниви.

Той се появява в различна форма и под много имена. 

В древноримската митология е бог на полята, горите, пасищата, животните. Неговият празник са Луперкалиите, чествани на 13 – 15 февруари от овчарите като време на пречистване и плодородие. Честванията били свързани с култа към вълка (бог Луперк), който по-късно се е слял с Фавн. Почитал се е от селяните като покровител на скотовъдството и селския живот. Неговият женски аналог е Фауна (Фавна, Фатуа, Бона деа).

В римската митология Фаунус е син на Пик и внук на Сатурн. Според Вергилий Фаунус е баща на Латин, цар на Лацио.

В по-късни версии се свързва с древногръцкия бог Пан. Изобразяван е като получовек – полукоза, свирещ на флейта.

Галерия

Вижте също 
 „Следобедът на един фавн“
 Сатир
 Пан
 Бона деа

Източници 
 Georg Wissowa, Religion und Kultus der Römer., 1912, S. 213

Древноримска митология